
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, факс: 03071 / 4023 
www.zlatograd.bg;  e-mail:  ObA-zlatograd@zlatograd.bg

Изх. № ………………………………….. 

ДО

ОБЩИНСКИ СЪВЕТ

ГР. ЗЛАТОГРАД

Д О К Л А Д Н А З А П И С К А
от Мирослав Митков Янчев – Кмет на Община Златоград

Относно: Стартирал прием на Заявления за подпомагане по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегическия план за развитие на земеделието и селските райони на Република България за периода 2023-2027 г.
УВАЖАЕМА ГОСПОЖО КРЪСТЕВА,
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Съгласно обявения отворен прием за проектни предложения по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегическия план за развитие на земеделието и селските райони на Република България за периода 2023 – 2027 г., в периода от 11.12.2024 г. до 31.03.2025 г. общините имат възможност да кандидатстват за финансиране на проекти с цел подобряване на условията за живот в селските райони.

Интервенция „II.Г.6“ от Стратегическия план за развитие на земеделието и селските райони на Република България за периода 2023–2027 г. е насочена към инвестиции в основни услуги и дребномащабна инфраструктура в селските райони. Целта е подобряване на условията на живот в селските общности в следните направления:

1.
Строителство, реконструкция и/или рехабилитация на нови и съществуващи улици и тротоари и съоръженията и принадлежностите към тях;

2.
Строителство, реконструкция и/или рехабилитация на нови и съществуващи общински пътища и съоръженията и принадлежностите към тях;

3.
Изграждане, реконструкция и/или рехабилитация на водоснабдителни системи и съоръжения в агломерации с под 2000 е.ж. в селските райони, обслужвани от консолидиран ВиК оператор. 

4.
Изграждане и/или обновяване на площи за широко обществено ползване, предназначени за трайно задоволяване на обществените потребности от общинско значение;

5.
Изграждане, реконструкция, ремонт, оборудване и/или обзавеждане на спортна инфраструктура;

6.
Реконструкция, ремонт, оборудване и/или обзавеждане на общинска образователна инфраструктура с местно значение в селските райони;

7.
Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност, вкл. и дейности за производство на енергия от възобновяеми енергийни източници за собствени нужди;

8.
Реконструкция, ремонт, реставрация, закупуване на оборудване и/или обзавеждане на обекти, свързани с културния живот.
 Проектните предложения трябва да отговарят на нуждите на местното население и имат ключова роля в ежедневието на местните жители, както и да допринесат за устойчивото развитие на региона.

За Община Златоград по Интервенция „II.Г.6 - Инвестиции в основни услуги и дребни по мащаби инфраструктура в селските райони” е определен съгласно одобрена методика, делегиран общ бюджет в размер на 5 027 506,57 лв. (4 424 205 лв. - инвестиционни разходи и 603 300 лв. – общи разходи), който може да бъде използван за финансиране на проектни предложения в рамките на посочената интервенция. 
Съгласно Условията за кандидатстване, към проектите, включващи разходи за СМР се прилагат одобрени инвестиционни проекти, изработени във фаза „технически проект“ или „работен проект“, в съответствие с изискванията на ЗУТ и Наредба № 4 от 2001 г. за обхвата и съдържанието на инвестиционните проекти (ДВ, бр. 51 от 2001 г.) (Наредба № 4 от 2001 г.), техническите спецификации на съоръженията и/или принадлежностите, включени в проекта и разрешение за строеж, когато издаването му се изисква съгласно ЗУТ.
Съгласно Условията за кандидатстване по процедурата, проектното предложение следва да съдържа следните придружаващи документи:

· Решение на Общинския съвет за кандидатстване по реда на Условията за кандидатстване по интервенцията.
· Решение на Общинския съвет, че дейностите, включени в проекта, съответстват на приоритетите на Плана за интегрирано развитие на Община Златоград за периода 2021 – 2027 г.

Във връзка с гореизложеното, с настоящото, предлагам Общински съвет Златоград да вземе следното 

Р Е Ш Е Н И Е:

Във връзка с Условията за кандидатстване по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегическия план за развитие на земеделието и селските райони на Република България за периода 2023 – 2027 г., и на основание чл. 21, ал. 1,  т. 23 и ал. 2 от ЗМСМА,  Общински съвет Златоград

Р Е Ш И:

1.
Дава съгласие Община Златоград да кандидатства със Заявления за подпомагане по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегическия план за развитие на земеделието и селските райони на Република България за периода 2023 – 2027 г. 
2.
Упълномощава Кмета на Община Златоград да предприеме всички необходими правни и фактически действия във връзка с подготовката, кандидатстването и изпълнението на проектните предложения по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегическия план за развитие на земеделието и селските райони на Република България за периода 2023 – 2027 г. до размера на определен съгласно одобрена методика, делегиран общ бюджет в размер на 5 027 506,57 лв.
3. Декларира и удостоверява, че дейностите, включени в Заявления за подпомагане по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегическия план за развитие на земеделието и селските райони на Република България за периода 2023 – 2027 г. съответстват на Стратегическа цел 3 - Балансирано и устойчиво териториално развитие, Приоритет 6 „Подобряване на инфраструктура, свързаността и околната среда“, Мярка 6.1. Подобряване състоянието на уличната мрежа, ВиК инфраструктурата и елементите на уличната инфраструктура, вкл. обществените паркинги от Плана за интегрирано развитие на Община Златоград за периода 2021 – 2027 г.
С уважение,

МИРОСЛАВ ЯНЧЕВ

Кмет на Община Златоград
Изготвили:

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

